24.4.2015 Jurnalul Oficial al Uniunii Europene L 1061 (Acte legislative) DIRECTIVE DIRECTIVA (UE) 2015/637 A CONSILIULUI din 20 aprilie 2015 privind măsurile de coordonare și cooperare pentru facilitarea protecției consulare a cetățenilor nereprezentați ai Uniunii în țările terțe și de abrogare a Deciziei 95/553/CE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 23, având în vedere propunerea Comisiei Europene, având în vedere avizul Parlamentului European (), hotărând în conformitate cu o procedură legislativă specială, întrucât: (1)  Cetăţenia Uniunii este statutul fundamental al resortisanților statelor membre. Dreptul de a se bucura, pe teritoriul unei țări terţe în care statul membru ai cărui resortisanți sunt nu este reprezentat, de protecție din partea autorităţilor diplomatice şi consulare ale altui stat membru, în aceleaşi condiții ca și resortisanții acelui stat, este unul dintre drepturile specifice acordate cetățenilor Uniunii în temeiul articolului 20 alineatul (2) litera (c) din Tratatul privind funcţionarea Uniunii Europene (TFUE). (2) Tratatul de la Lisabona a consolidat statutul cetăţeniei Uniunii şi drepturile aferente acestuia. Articolul 23 din TFUE prevede adoptarea unor directive care să stabilească măsurile de coordonare și de cooperare necesare pentru a facilita protecția consulară a cetățenilor nereprezentați ai Uniunii. (3) Valorile pe care se întemeiază Uniunea includ solidaritatea, nediscriminarea și respectarea drepturilor omului; în relațiile sale cu lumea în ansamblu, Uniunea ar trebui să își susțină valorile şi să contribuie la protecția cetățenilor săi. Dreptul fundamental la protecție consulară al cetățenilor nereprezentați ai Uniunii în aceleaşi condiții ca resortisanții naționali, consacrat la articolul 46 din Carta drepturilor fundamentale a Uniunii Europene (carta), este o expresie a solidarității europene. Acesta oferă o dimensiune externă conceptului de cetățenie a Uniunii și consolidează identitatea Uniunii în țările terţe. (4) Scopul prezentei directive este de a stabili măsurile de cooperare şi coordonare necesare facilitării suplimentare a protecției consulare pentru cetățenii nereprezentați ai Uniunii. Aceste măsuri ar trebui să sporească atât securitatea juridică, cât şi cooperarea eficientă și solidaritatea între autoritățile consulare. (5)  În conformitate cu articolul 20 alineatul (2) litera (c) din TFUE și articolul 23 din TFUE, statele membre ar trebui să ofere protecție consulară cetățenilor nereprezentați în aceleaşi condiții ca pentru propriii resortisanți. Prezenta directivă nu aduce atingere competenței statelor membre de a determina domeniul de aplicare al protecției care este oferită propriilor resortisanți. (6)  Prezenta directivă nu aduce atingere relațiilor consulare dintre statele membre şi țările terţe, în special drepturilor și obligațiilor care decurg din cutumele şi acordurile internaționale, în special din Convenția din 24 aprilie 1963 () Avizul din 25 octombrie 2012 (nepublicat încă în Jurnalul Oficial).